കട്ടൻ രാജവംശം

കട്ടൻ രാജവംശം  

എന്നറിയപ്പെട്ടിരുന്ന ഇന്നത്തെ കണ്ണൂർ ജില്ലയിൽ പുരളിമല എന്ന സ്ഥലത്ത് ഭരണം നടത്തിയിരുന്ന ഒരു പഴയ രാജകുടുംബമായിരുന്നു കട്ടൻ രാജവംശം.ഈ വംശം പഴയ ചേര വംശത്തിന്റെ പിന്തുടർച്ച ആവാൻ ആണ് സാധ്യത, പഴയ തോറ്റങ്ങളിലും ഇവരെ പറ്റി പരാമർശം കാണുന്നുണ്ട്.  പുരളിമല താഴ്‌വരയിലാണ് കട്ടൻ രാജവംശത്തിന്റെ ആസ്ഥാനം.  മലയോടൻ രാജവംശം എന്നും ഇത് അറിയപ്പെടുന്നു.  പർവതരാജാവ് എന്നർഥമുള്ള (മലയാളഘട്ടൻ) എന്ന വാക്കിൽ നിന്നാണ് ഈ പേര് ഉരുത്തിരിഞ്ഞത്, "മലയുടെ ഉടയോൻ" എന്ന പേരിൽ നിന്നാണ് മലയോടൻ എന്ന വാക്ക് ഉണ്ടായത്.M.V Vishnu Nambutiri, (2001) Life and Culture of Thiyyas in the extreme North of Kerala, sree sankaracharya university, page-68,69  

പെരുമാൾ ദേവനായിരുന്നു തീയ്യർ സമുദായത്തിൽപെട്ട കട്ടൻ രാജവംശത്തിന്റെ കുലദൈവം, അവർക്ക് നാഗാരാധനയും ഉണ്ടായിരുന്നു.  പെരുമാൾ ശിവനാണ്. ഈ കുടുംബങ്ങൾ ഇന്ന് രണ്ട് ശാഖകളായി താമസിക്കുന്നു, ഒരേ കുടുംബത്തിൽ പെട്ടവരാണെങ്കിലും പുലയും വാലായിമയും പരസ്പരം പങ്കെടുക്കാറില്ല.  പെരുമാളിന്റെ ആരാധനയ്ക്ക് ഭംഗം വരാതിരിക്കാൻ വേണ്ടി ആണ് അവർ പുലയും വേലയും ആചരിക്കാത്തത്.  ഒരു ശാഖയ്ക്ക് കുടുംബത്തിലെ മൂത്തയാൾക്ക് മൂത്തോൻ,  ഇളയത് എന്നിങ്ങനെ ഉള്ള  പദവിയാണ് ഇവർക്ക് നൽകിയിരുന്നത്. അരിയിട്ടു വാഴ്ച നടത്തിയായിരുന്നു രാജാവായി  തിരഞ്ഞെടുക്കുന്ന പദവി നൽകിയിരുന്നത്, ഇത് നടത്തുന്നത് തറയിൽ അച്ചന്മാരും നാട്ടുകാരുടെയും സദസ്സിൽ വച്ചാണ് നിർവഹിചിരുന്നത്  മതിലൂർ ഗുരുക്കൾ എന്ന സ്ഥാനപ്പേർ ഉള്ള ഒരു കണിശന്റെ ആഭിമുഖ്യത്തിലാണ് ചടങ്ങ് നടക്കുന്നത്.

ഇന്ന് ഈ രാജവംശത്തിന്റെ അടയാളമോ അവശിഷ്ടങ്ങളോ അവശേഷിക്കുന്നില്ല. അവസാനത്തെ ഭരണാധികാരി എന്നു അവസാനിച്ചു എന്നും വ്യക്തമല്ല. മലയാളത്തിലെ പ്രധാന ചില ചരിത്രകാരന്മാരും ഇവരുടെ ചരിത്രം രേഖപ്പെടുത്തിയിട്ടുണ്ട്.

തില്ലങ്കേരി എന്ന പ്രദേശത്തു പുറലിമലയോട് ചേർന്ന് ഈ കുടുംബത്തിൽ പെട്ടവർ ഇന്നും ഉണ്ട്.

Reference

വർഗ്ഗം:ഹിന്ദു രാജവംശങ്ങൾ